Vrystaat-boer aangerand oor kluissleutel | Maroela Media
Sers. Ian Gaobepe, woordvoerder van die polisie, het gesê Gideon Botha (78) en sy vrou, Petronella (79), het omstreeks 15:00 by die huis op die plaas aangekom nadat hulle vroeër die dag in die dorp was. Gideon het op die plaas rondgestap om te kyk of alles in orde is toe hy deur drie mans oorval is.
"Die verdagtes het sy hande vasgebind en met hom teruggestap na die huis," het Gaobepe gesê. "Intussen het Petronella buite die huis gaan staan omdat sy bekommerd was dat haar man so lank draai. Die aanvallers het haar gesien, haar ook oorval en vasgebind."
Binne die huis het die aanvallers Gideon gevra om die kluis oop te sluit, maar hy het volstrek geweier. Volgens Gaobepe het hulle hom herhaaldelik aangerand in 'n poging om hom te dwing om die kluis se sleutel aan hulle te oorhandig, maar hy het steeds geweier om dit te doen. Die boosdoeners het uiteindelik 'n hoekslyper gebruik om die kluis mee oop te sny en het met 'n onbekende bedrag kontant en 'n 9 mm-pistool op die vlug geslaan.
Gaobepe kon nie bevestig hoe ernstig Gideon se beserings is nie, maar het gesê Petronella is ongedeerd. Niemand is nog in verband met die voorval in hegtenis geneem nie en 'n saak van huisroof word deur die Valke ondersoek.
Enigiemand met meer inligting en wat tot die inhegtenisneming van die verdagtes kan lei, word gevra om die ondersoekbeampte, sers. Secala Vinger, by 079 495 1153 te bel.
Dit gebeur dikwels so. Die erge aanrandings en marteling om toegang tot kluissleutels of die wegsteekplek van (soms denkbeeldige) skatte uit te vind. Nie sommer net meestal vir geen rede nie. Dis steeds verskriklik, maar dis waar.
Maroela kan julle asb. vir die lesers vertel wat die persentasie plaasaanvalle is wat deur wit mense gepleeg is?
Ja hulle se mod kill de boer waar gaan dit eindig ons mag niks doen nie
As julle boere of enige oumense of weerlose mense kan wat alleen bly of maklike teikens is, leer hulle om versigtig te wees en om te oefen met wapens vir selfverdediging.
Hulle het die boer herhaaldelik aangerand maar daar word gese n saak van huisroof word ondersoek. m.a.w n saak van aanranding is nie belangrik nie.